**Haihui cu dorul**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am plecat iarăşi haihui

Pe uliţa dorului

Şi-am ajuns pe înserat

Tot pe uliţa din sat!

Codrul iar a-ntinerit

Şi iarba a înverzit,

Numai eu oftez de zor

După ani ce trec în zbor!

Cântă mierla în grădini,

Vântul fluieră prin spini,

Printre flori albinele

Îşi umplu desagile.

Codrule, de ai putea

Să schimbi soarta cu a mea…

Ţi-aş da bătrâneţile,

Mi-i da tinereţile.

Tânăr şi verde tu eşti,

Parcă nu îmbătrâneşti!

Eu din cel ce-am fost cândva

Am rămas doar o surcea!

Şi-am zis verde trei gutui

Plec în lume iar haihui;

Dar mă-ntorc pe înserat

Cu dorul de gât legat!